تورکییه، آوروپا اؤلکه‌لرینی، بؤلوجو ترور هؤرگوتو پ‌کاکانین شدت ائیلملری قونوسوندا اویاردی.
خاریجی ایشلر باخانلیغی قونویا دایر آچیقلاماسین‌دا، تورک سلاح‌لی گوجلرینین سوریه‌ده فرات چایینین دوغوسوندا ۹ اکتبردا باریش بولاغی عملیاتی باشلاتماسییلا بیرلیکده، بؤلوجو ترور هؤرگوتو پ‌کاکا عنصورلارینین شدت ایچرن گؤستری و ائیلملرینین، (آوروپاداکی) اؤلکه مقاملارینا ائدیله‌ن بوتون اویاریلارا باخمایاراق داوام ائتدیگینه وورغو ائدیله‌رک بئله دئییلدی:
"تورک توپلومونون ایش یئرلری و ائولرینه، مسجیدلریمیزه، نماینده‌لیکلریمیزه و نماینده‌لیک چالیشانلاریمیزا ائدیله‌ن تروریست سالدیریلارا لاقید قالماغین ایضاحی اولابیلمز. ایلگیلی اؤلکه‌لردن، یورددیشینداکی دیپلوماتیک و کونسولر نماینده‌لیکلریمیزین، وطنداشلاریمیزین، پرسنلیمیزین جان و مال گوونلیگینین قورونماسی و تورک چیخارلارینا خلل گلمه‌مه‌سی اوچون آلینان تدبیرلرین آرتیریلماسی و بو مسئله‌ده ماکسیموم دقتین گؤستریلمه‌سی یولونداکی گؤزلنتیمیزی خاطیرلادیریق.سالدیرقانلارین معین ائدیله‌رک عدالت اؤنونه چیخاریلمالاری و جزالاندیریلماسینین تعقیبچیسی اولاجاغیمیزین بیلینمه‌سی لازیم‌دیر".
